OpenLLM-France/wikimedia huggingface dataset:
# Sven Thofelt

Sven Thofelt (Estocolm, 19 de maig de 1904 - Djursholm, 1 de febrer de 1993) fou un esgrimista i pentatlista modern suec, que va disputar quatre edicions dels Jocs Olímpics, el 1928, 1932, 1936 i 1948.
El 1928, als Jocs d'Amsterdam, guanyà la medalla d'or en la competició de pentatló modern. Quatre anys més tard, als Jocs de Los Angeles fou quart en aquesta mateixa competició, a l'hora que finalitzava en novena posició en la prova d'espasa individual del programa d'esgrima. Als Jocs de Berlín de 1936 fou novament quart en la competició de pentatló modern, mentre en la d'espasa per equips, del programa d'esgrima, guanyà la medalla de plata. Un cop finalitzada la Segona Guerra Mundial disputà els seus quarts i darrers Jocs Olímpics a Londres, on guanyà la medalla de bronze en la prova d'espasa per equips del programa d'esgrima.
En el seu palmarès també destaquen quatre medalles de bronze i dues de plata al Campionat del Món d'esgrima entre 1931 i 1947. A nivell nacional guanyà sis campionats de pentatló modern, tres d'espasa individual i un de natació.
Thofelt va fer la carrera militar, graduant-se a l'Acadèmia Militar de Karlberg el 1924 i retirant-se el 1964 com a general de brigada. Va ser assistent del príncep hereu Gustau Adolf (1938-47) i del rei Gustau V (1948-50). Paral·lelament va mantenir la relació amb l'esport, sent dirigent de la Federació Internacional de Pentatló Modern, de la Federació Sueca del mateix esport i membre de la junta directiva del Comitè Olímpic Suec (1969–76). Entre 1970 i 1976 fou membre del Comitè Olímpic Internacional i posteriorment membre honorari.

## Referències

* 1 2 3 «Sven Thofelt Olympic Results». sports-reference.com. Arxivat de l'original el 17 d'abril 2020. [Consulta: 8 novembre 2018].
* 1 2 Sven Thofelt. Comitè Olímpic Suec
# Evert Bulder

Evert Jan Bulder (Groningen, 24 de desembre de 1894 - Heerenveen, 21 d'abril de 1973) fou un futbolista neerlandès que va competir a començaments del segle xx. Era germà del també futbolista Jaap Bulder.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol.
Pel que fa a clubs, defensà els colors del Be Quick entre 1913 i 1932. El 1920 guanyà la lliga nacional. Amb la selecció nacional sols jugà 1 partit, en què no marcà cap gol.

## Referències

* 1 2 3 «Evert Jan Bulder Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ 95 jaar geleden een gedenkwaardige dag in onze historie Arxivat 2015-08-11 a Wayback Machine. - Be Quick 1887 (neerlandès)
* ↑ Intl career - Voetbalstats
# Tricoelodus

Tricoelodus és un gènere extint de mamífers litopterns de la família dels adiàntids que visqueren a Sud-amèrica durant l'Oligocè, fa entre 21 i 29 milions d'anys. Se n'han trobat restes fòssils a l'Argentina i Bolívia. És un dels representants més complets i coneguts del Deseadà. Les espècies d'aquest grup tenien crestes cingulars anterolinguals a les dents postcanines, que presentaven un grau moderat d'hipsodòncia. T. boliviensis era més petit que T. bicuspidatus. El nom genèric Tricoelodus significa ‘tres dents buides’.

## Referències

* 1 2 Entrada «Tricoelodus» de la Paleobiology Database (en anglès). [Consulta: 19 maig 2024].
* ↑ Cifelli i Soria, 1983, p. 6.
* ↑ Cifelli i Soria, 1983, p. 11.
* ↑ Cifelli i Soria, 1983, p. 14.
* ↑ Palmer, 1904, p. 690.

## Bibliografia

* Cifelli, R. L.; Soria, M. F. (en anglès) American Museum Novitates, 2.771, 1-25, 1983.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Svetlana Bogdànova

Svetlana Bogdànova (Iekaterinburg, 12 de juliol de 1964) és una exjugadora d'handbol russa que va competir entre les dècades de 1980 i 2000.
El 1992 va prendre part en els Jocs Olímpics de Barcelona, on guanyà la medalla de bronze en la competició d'handbol.
En el seu palmarès també destaquen dues medalles d'or al Campionat del món d'handbol, el 1990 i 2001. A nivell de clubs jugà bona part de la seva carrera en equips de la lliga espanyola: Milar L'Eliana (1996–1999), Ferrobus Mislata (1999–2003) i SD Itxako (2003–2006), tot i que es formà a l'UPI de Iekaterinburg.

## Referències

* ↑ «Svetlana Bogdanova Olympic Results». sports-reference.com. Arxivat de l'original el 18 d'abril 2020. [Consulta: 15 desembre 2019].
* ↑ Women Handball World Championship 1990 South Korea 24.11-04.12 Champion Soviet Union a todor66.com
* ↑ Women Handball World Championship 2001 in Italy - Sud Tirol 04-16.12 Winner Russia a todor66.com
* ↑ ДОСЬЕ "СЭ" Светлана БОГДАНОВА a sport-express.ru (rus)
# Circuit de Bahrain

El Circuit de Bahrain situat a la capital Al-Manama acull el Gran Premi de Bahrain de Fórmula 1 des de l'any 2004 i també curses de GP2.
La construcció del circuit, iniciativa del príncep Shaikh Salman bin Hamad Al Khalifa, va esdevenir un objectiu nacional de Bahrain. El príncep és actualment el president honorífic de la Federació Automobilística de Bahrain.
Els organitzadors de la cursa estaven preocupats perquè el circuit no estigués acabat a temps de manera que van proposar que el primer Gran Premi s'endarrerís fins al 2005, però el cap de la Fórmula 1, Bernie Ecclestone ho va refusar, de manera que es va acabar disputant tot i que no s'havien acabat la totalitat de les instal·lacions.
El circuit té un únic problema. Situat al mig del desert, hi havia la preocupació que la sorra del desert portada pel vent embrutés la pista. Però de moment els organitzadors han pogut mantenir la sorra fora de la pista aplicant cola amb esprai a la que envolta el traçat.
El circuit va ser dissenyat per l'arquitecte alemany Hermann Tilke i va costar aproximadament 150 milions de dòlars americans.

## Traçats

El circuit té sis possibles configuracions:
* Traçat de Gran Premi, usat per la F1 entre 2004 i 2009, i des del 2012.
* Traçat de resistència, usat per la F1 el 2010.
* Traçat oval
* Traçat interior
* Traçat exterior
* Traçat del Paddock
En el gran premi d'automobilisme s'hi fan un total de 57 voltes, de manera que es recorren 308,769 km.

## Enllaços externs

* Circuit Internacional de Bahrain (anglès)
* Història i Estadístiques del Circuit Internacional de Bahrain Arxivat 2007-10-10 a Wayback Machine. (anglès)
# Everett Bradley

Everett Lewis Bradley (Cedar Rapids, Iowa, 19 de maig de 1897 – Wichita, Kansas, 25 de juliol de 1969) va ser un atleta estatunidenc que va competir a començaments del segle xx.
El 1920 es va classificar per disputar les proves de l'heptatló i e decatló dels Jocs Olímpics d'Anvers, però a l'hora de la veritat sols va disputar la competició del pentatló del programa d'atletisme. En ella guanyà la medalla de plata, en finalitzar segon rere el finlandès Eero Lehtonen.
Bradley es va graduar en geologia per la Universitat de Kansas i posteriorment va treballar per a una empresa productora de petroli.

## Millors marques

* Llançament de javelina. 47,42 m (1920)
* Salt de llargada. 7,08 m (1922)
* Decatló. 6.138 punts (1920)

## Referències

* 1 2 3 «Everett Bradley Olympic Results». sports-reference.com. Arxivat de l'original el 14 de desembre 2012. [Consulta: 17 octubre 2017].
* ↑ Everett Bradley. trackfield.brinkster.net
# Safiye Ali

Safiye Ali (İstanbul, 2 de febrer de 1894 – Dortmund, Alemanya, 5 de juliol de 1952) fou la primera metgessa turca.

## Biografia

Era filla d'Ali Fırat Pasha, ajudant del sultà otomà Abdülaziz i Abdülhamid II i Emine Hasene Hanım. El seu avi, Hacı Emin Pasha, nascut a Damasc, era un şeyhülislam –la màxima autoritat religiosa a l'Imperi Otomà.
Safiye Ali va fer els estudis secundaris a Arnavutkoy Kiz Koleji, en el Bòsfor. Després viatjà a Alemanya per a estudiar Medicina a la Universitat de Würzburg i es graduà el 1921. En plena Primera Guerra Mundial va acabar la carrera i va tornar a Istanbul, tot i que retornà a Alemanya per especialitzar-se en ginecologia i pediatria.
Es va casar amb el seu col·lega Ferdinand Krekeler. El 1922, quan va obrir la seva consulta, una petita clínica al barri de Cağaloğlu, la Facultat de Medicina de la Universitat d'Istanbul decidia acceptar dones, gairebé un segle després de la seva inauguració.
Va començar a impartir cursos de ginecologia i obstetrícia a la primera escola de medicina femenina de l'American College, i esdevingué també la primera dona professora d'educació superior.
Des del seu Centre d'Atenció Süt Damlası es va dedicar a promoure els beneficis de la llet materna i a procurar formació en l'alimentació materna i infantil, mentre també treballava en favor dels drets de les dones a la Unió de Dones Turques.

## Reconeixement i memòria

L'any 2021 el 1r Congrés Internacional d'Estudis Multidisciplinaris en Ciències de la Salut adoptà el nom de la doctora de la Safiye Alí.

## Vegeu també

* Zehra Neşe Kavak

## Referències

* 1 2 3 4 Kardaş, Ayşe. «First female physician of Turkey: Safiye Ali» (en anglès). Daily Sabah, 09-12-2014. [Consulta: 10 maig 2022].
* ↑ «Qui és Safiye Ali?». Railly News, 02-02-2021.
* ↑ «Google, Safiye Ali'yi unutmadı! İlk Türk kadın doktoru Safiye Ali kimdir» (en turc). [Consulta: 10 maig 2022].
* ↑ Türkiye'nin ilk kadın doktoru Safiye Ali. Tarih Vakfı, 2012. ISBN 978-975-333-273-6.
* ↑ «Türkiyenin ilk kadın doktoru: Safiye Ali» (en turc). Lacivert, 02-12-2014. [Consulta: 10 maig 2022].
* ↑ Nuran Yıldırım. Sağlık alanında Türk kadını: Cumhuriyet'in ve Tıp Fakültesi'ne kız öğrenci kabulünün 75. yılı. Novartis, 2000. ISBN 978-975-94439-0-0.
* ↑ «Safiye Ali, médica» (en castellà). Mujeres con ciencia, 02-02-2021. [Consulta: 10 maig 2022].
* ↑ «Invitació» (en turc). I. Congrés Internacional d'Estudis Multidisciplinari de la Dra. Safiye Alí en Ciències de la Salut, 2021. Arxivat de l'original el 2021-04-12. [Consulta: 10 maig 2022].
# Bulbasaure

El bulbasaure (Bulbasaurus phylloxyron) és una espècie extinta de sinàpsid de la família dels gèikids que visqué a l'Àfrica meridional durant el Permià superior, fa entre 254,2 i 259,9 milions d'anys. Se n'han trobat restes fòssils a la província sud-africana del Cap Occidental. Es tracta de l'única espècie del gènere Bulbasaurus. Era un dicinodont de mida mitjana que presentava nombrosos caràcters típics d'Aulacephalodon, un parent seu més gros. Oficialment, el nom genèric Bulbasaurus es refereix al fet que tenia la protuberància nasal bulbosa, però un dels seus autors insinuà que la semblança amb el nom del Pokémon Bulbasaur no era del tot casual. Per altra banda, el nom específic phylloxyron es tradueix per ‘raor de fulla’ i oficialment es refereix a l'extrem ceratinós de la mandíbula, que li hauria servit per tallar les plantes de les quals es nodria, però també evoca Razor Leaf (‘Fulla Afilada’), un dels atacs més distintius de Bulbasaur.

## Referències

* 1 2 Entrada «Bulbasaurus phylloxyron» de la Paleobiology Database (en anglès). [Consulta: 6 juny 2024].
* ↑ Kammerer i Smith, 2017, p. 1.
* ↑ Kammerer i Smith, 2017, p. 6.
* ↑ Kammerer i Smith, 2017, p. 7.
* ↑ Wutz, M.; Young, G. «Pokémon inspired the naming of these animals» (en anglès). The Sun, 10 març 2023. [Consulta: 6 juny 2024].

## Bibliografia

* Kammerer, C. F.; Smith, R. M. «An early geikiid dicynodont from the Tropidostoma Assemblage Zone (late Permian) of South Africa» (en anglès). PeerJ, 2017. DOI: 10.7717/peerj.2913.
# Svetlana Mugoša-Antić

Svetlana Mugoša-Antić (serbi: Светлана Мугоша-Антић) (Podgorica, 13 de novembre de 1964) és una ex-jugadora d'handbol montenegrina que va competir sota bandera de Iugoslàvia durant la dècada de 1980. Posteriorment emigrà a Àustria, on aconseguí la nacionalitat el 1991. És germana de la també jugadora d'handbol Ljiljana Mugoša.
El 1984 va prendre part en els Jocs Olímpics de Los Angeles, on guanyà la medalla d'or en la competició d'handbol. Quatre anys més tard, als Jocs de Seül, fou quarta en la mateixa competició. El 2000, a Sydney, va disputar els seus tercers i darrers Jocs, en aquesta ocasió amb Àustria. Fou cinquena en la competició d'handbol.
En el seu palmarès també destaquen dues medalles al Campionat del món d'handbol: de plata el 1990 i de bronze el 1999. Amb la selecció iugoslava jugà 160 partits i amb l'austríaca 40.
A nivell de clubs s'inicià al Budućnost Titograd, on va jugar fins a 1990 i amb el qual guanyà la Copa d'Europa dels vencedors de copa de 1985, la Copa EHF de 1987, la lliga iugoslava de 1985, 1989 i 1990; i la copa iugoslava de 1984 i 1989. El 1984 va conèixer al que seria el seu futur marit, Nikola Antić. El 1990 fitxà pel principal club europeu del moment, l'Hypo Niederösterreich (1990-1992) amb l'objectiu de guanyar la Copa d'Europa. Un primer intent fallit el 1991 precediria la victòria en aquesta competició el 1992. A banda també guanyà la lliga austríaca de 1991 i 1992. Posteriorment, i fins al 2003 va jugar en diferents clubs francesos: USM Gagny (1992-1994), AS Bondy i ES Besançon (2000-2003). Els principals èxits els aconseguí amb el Besançon, amb qui guanyà la lliga francesa de 2001 i 2003, la Copa de França de 2001, 2002 i 2003 i la Copa de la Lliga de 2003.

## Referències

* 1 2 «Svetlana Mugoša-Antić Olympic Results». sports-reference.com. Arxivat de l'original el 1 de febrer 2010. [Consulta: 4 novembre 2019].
* ↑ Women Handball World Championship 1990 South Korea 24.11-04.12 Champion Soviet Union a todor66.com
* ↑ Women Handball World Championship 1999 Norway - 29.11-12.12 Champion Norway a todor66.com
* ↑ «CCRB : Nikola Antic a relevé le défi», 24-06-2014. [Consulta: 24 desembre 2014].
# Mall de Dubai

El Mall de Dubai és un gran centre comercial a la ciutat de Dubai als Emirats Àrabs Units, a la zona anomenada Nou Dubai, entre la ciutat i Jebel Ali.
És el segon mall més gran del món després del Mall d'Iran i el 26è centre comercial més gran del món, amb una superfície total de 502.000 m². Forma part del complex anomenat Downtown Dubai adjacent a l'icònic Burj Khalifa i inclou 1200 comerços. El 2011 va ser la construcció més visitada del planeta, amb 54 milions de visitants l'any.

## Referències

* ↑ «Largest malls worldwide, by GLA 2020» (en anglès). Statista. [Consulta: 11 setembre 2021].
* ↑ «The Dubai Mall». Emaar.com. [Consulta: 25 febrer 2014].
* ↑ «Dubai Mall: A milestone harks back to humble origins». Gulfnews.com, 04-11-2008. Arxivat 2009-01-09 a Wayback Machine. «Còpia arxivada». Arxivat de l'original el 2009-01-09. [Consulta: 28 desembre 2021].
* ↑ Lonsway, Brian. "Mall: Very Large. Center of Now. Fast." In The Dubai Mall. Singapore: DP Architects 2012.
* ↑ Collin Anderson. Evolution of a Retail Streetscape: DP Architects on Orchard Road. Images Publishing, 2012, p. 14. ISBN 978-1-86470-462-4.

## Enllaços externs

* Pàgina oficial del mall (anglès)
# Circuit de la Sarthe 2022

El Circuit de la Sarthe 2022 fou la 68a edició d'aquesta cursa ciclista masculina en ruta. La cursa es va disputar entre el 5 i el 8 d'abril de 2022, amb un recorregut de 679,9 km dividits en quatre etapes. La cursa formava part de l'UCI Europa Tour 2022, amb una categoria 2.1.
Olav Kooij (Team Jumbo-Visma), vencedor de dues etapes, fou el vencedor final. L'acompanyaren al podi Benoît Cosnefroy (AG2R Citroën Team) i Xandro Meurisse (Alpecin-Fenix).

## Equips

En aquesta edició hi van prendre part 19 equips:

## Etapes

| Etapa | Data | Ciutats d'etapa | type | Distància (km) | Desnivell (m) | Vencedor de l'etapa | Líder de la general |
| 1a etapa | 5 de abr | Mamers – Mamers | etapa accidentada | 192,3 | 2.651 m | Mads Pedersen | Mads Pedersen |
| 2a etapa | 6 de abr | Le Lude – Le Lude | etapa plana | 174,7 | 1.346 m | Olav Kooij | Mads Pedersen |
| 3a etapa | 7 de abr | Sablé-sur-Sarthe – Sablé-sur-Sarthe | etapa plana | 176,5 | 1.077 m | Mads Pedersen | Mads Pedersen |
| 4a etapa | 8 de abr | La Chapelle-Saint-Aubin – La Chapelle-Saint-Aubin | etapa plana | 136,4 | 1.876 m | Olav Kooij | Olav Kooij |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació general

Font: ProCyclingStats :

## Referències

* ↑ «Kooij vencedor final del Circuito de la Sarthe, Pedersen se queda sin título por una caída» (en castellà), 08-04-2022. [Consulta: 29 abril 2022].
* ↑ «Startlist for Circuit Cycliste Sarthe - Pays de la Loire 2022». [Consulta: 29 abril 2022].

## Enllaços externs

* (francès) Web oficial Arxivat 2022-05-16 a Wayback Machine.
# Zwolle

Zwolle és la capital de la província d'Overĳssel, al centre-est dels Països Baixos. L'1 de setembre del 2021 tenia 130.305 habitants repartits per una superfície de 119,28 km² (dels quals 7,63 km² corresponen a aigua). Es troba als rius Zwarte Water i Vecht i està connectada amb l'IJssel via el canal Zwolle-IJssel.

## Persones il·lustres

* Oskar Raif, (1847-1899), pianista, compositor i pedagog musical.

## Administració

Des del 16 de setembre del 2019, l'alcalde del municipi és Peter Snijders del VVD. El consistori municipal té 39 regidors, i els resultats de les eleccions de 2021 foren:
| Partit | Vots | % | Regidors |
| ChristenUnie | 10.683 | 17,89 | 7 |
| GroenLinks/De Groenen | 9.981 | 16,71 | 7 |
| Swollwacht | 8.631 | 14,45 | 6 |
| VVD | 8.181 | 13,7 | 5 |
| CDA | 6.755 | 11,31 | 4 |
| D66 | 6.277 | 10,51 | 4 |
| PvdA | 5.862 | 9,81 | 4 |
| SP | 3.360 | 5,63 | 2 |
| Vots en blanc | 303 | 0,5 | |
| Vots nuls | 181 | 0,3 | |
| Total | 60.214 | 100 | 39 |

## Referències

* ↑ «Bevolkingsontwikkeling; regio per maand» (en neerlandès). CBS. [Consulta: 29 octubre 2021].
* ↑ «Omgevingsvisie Buitengebied» (en neerlandès). Zwolle.nl. Arxivat de l'original el 29 d'octubre 2021. [Consulta: 29 octubre 2021].
* ↑ «Peter Snijders toegezongen bij installatie als burgemeester van Zwolle» (en neerlandès). RTV Oost. [Consulta: 4 desembre 2022].
* ↑ «Gemeenteraad 21 maart 2018» (en neerlandès). Kiesraad. [Consulta: 29 octubre 2021].

## Enllaços externs

* Pàgina de l'ajuntament (en neerlandès)
* Oficina de turisme de Zwolle Arxivat 2013-10-19 a Wayback Machine. (en neerlandès o alemany)
* Notícies de Zwolle Arxivat 2011-08-10 a Wayback Machine. (en neerlandès)
# Chilotheridium pattersoni

Chilotheridium pattersoni és una espècie extinta de mamífer perissodàctil de la família dels rinoceronts (Rhinocerotidae) que visqué a Àfrica durant el Miocè, fa entre 7,2 i 23 milions d'anys. Se n'han trobat restes fòssils a Kenya. Es tracta de l'única espècie del gènere Chilotheridium. Tant els mascles com les femelles presentaven una sola banya frontal petita. El seu nom genèric, Chilotheridium, significa ‘Chilotherium petit’, mentre que el seu nom específic, pattersoni, fou elegit en honor del paleontòleg estatunidenc Bryan Patterson.

## Referències

* 1 2 Entrada «Chilotheridium pattersoni» de la Paleobiology Database (en anglès). [Consulta: 7 juliol 2024].
* 1 2 Hooijer, 1971, p. 342.

## Bibliografia

* Hooijer, D. A. «A new rhinoceros from the late Miocene of Loperot, Turkana District, Kenya» (en anglès). Bulletin of the Museum of Comparative Zoology, 142, 3, 1971, pàg. 339-392.
# Sybil Bauer

Sybil Bauer (Chicago, 18 de setembre de 1903 - Chicago, 31 de gener de 1927) va ser una nedadora estatunidenca que va competir durant la dècada de 1920.
Nascuda a Chicago, era filla de pares noruecs. Es va graduar a la Schurz High School de Chicago i posteriorment va estudiar a la Universitat Northwestern. Entre 1921 i 1926 va establir 23 rècords mundials de natació femenina, majoritàriament en la modalitat d'esquena. Durant una competició a les Bermudes, el 1922, es va convertir en la primera dona que millorava un rècord masculí, en nedar 440 iardes esquena en 6' 24.8", uns quatre segons més ràpid que el rècord en poder de Stubby Kruger. Amb tot, aquest registre no fou oficial, ja que va tenir lloc en una competició no reglada.
El 1924 va prendre part en els Jocs Olímpics de París, on va guanyar la medalla d'or en la prova dels 100 metres esquena del programa de natació.
Bauer va festejar amb Ed Sullivan, futura estrella de la televisió, però una prematura mort als 23 anys per culpa d'un càncer impedí el seu casament. Flou inclosa a l'International Swimming Hall of Fame com a "Honor Swimmer" el 1967. És enterrada al Mount Olive Cemetery de Chicago.

## Referències

* ↑ Sisson, Richard; Zacher, Christian K.; Cayton, Andrew R. L.. The American Midwest: An Interpretive Encyclopedia. Bloomington, Ind.: Indiana University Press, 2007. ISBN 0-253-34886-2. p. 901
* 1 2 «Sybil Bauer Olympic Results». sports-reference.com. Arxivat de l'original el 17 d'abril de 2020. [Consulta: 4 juliol 2017].
* ↑ Sybil Bauer (USA) Arxivat 2015-02-19 a Wayback Machine.. International Swimming Hall of Fame
# Kung Fu Panda

Kung Fu Panda és una pel·lícula d'animació de Dreamworks dirigida per Mark Osborne i John Stevenson. Es va estrenar als Estats Units el 6 de juny del 2008 i a Espanya l'11 de juliol del 2008.

## Argument

Po és un panda fanàtic del Kung Fu que, malgrat ser l'animal més mandrós de la Vall de la Pau, serà l'únic que podrà salvar-los tots del malvat Tai Lung, un antic deixeble del mestre Shifu. Però per convertir-se en un guerrer del Kung Fu, Po haurà de suportar dures proves del seu mestre en companyia dels seus cinc companys i demostrar que ell és l'elegit.

## Repartiment

| Personatge | Veu en anglès | Veu en català |
| Po | Jack Black | Carles di Blasi |
| Shifu | Dustin Hoffman | Joaquim Díaz |
| Tigressa | Angelina Jolie | Núria Mediavilla |
| Tai Lung | Ian McShane | Joan Carles Gustems |
| Mico | Jackie Chan | Lluís Posada |
| Pregadeu | Seth Rogen | Xavier Fernández |
| Vibra | Lucy Liu | Graciela Molina |
| Grua | David Cross | Albert Trífol Segarra |
| Oogway | Randall Duk Kim | Eduard Lluís Muntada |
| Sr. Ping | James Hong | Eduard Doncos |
| Zeng | Dan Fogler | Aleix Estadella |
| Comandant Vachir | Michael Clarke Duncan | Jordi Royo |

## Versió en català

Només es va estrenar als cinemes la primera entrega en català. Tanmateix, tant la primera com la segona entrega es varen estrenar als territoris de parla catalana en català en DVD. Kung Fu Panda 3 es va estrenar doblada al català amb el suport de la Direcció General de Política Lingüística del Departament de Cultura de la Generalitat de Catalunya.

## Obra derivada

La pel·lícula ha tingut continuació a Kung Fu Panda 2, la sèrie Kung Fu Panda: Llegendes increïbles, i diversos jocs, entre ells Kung Fu Panda, desenvolupat per Activision i que va sortir en venda als Estats Units el 3 de juny de 2008 i a Espanya el 23 de juny de 2008. En ambdós casos, abans de l'estrena oficial.

## Referències

* ↑ «Kung Fu Panda». ElDoblatge.com. [Consulta: 20 novembre 2022].
* ↑ «PDF». Arxivat de l'original el 2016-03-31. [Consulta: 30 juny 2012].
* ↑ «PDF 2». Arxivat de l'original el 2016-03-05. [Consulta: 30 juny 2012].
* ↑ «Kung fu panda 3». sophiie66, 16-03-2016. [Consulta: 16 març 2016].
* ↑ «Personatges i teaser de Kung Fu Panda, el videojoc». Arxivat de l'original el 2008-07-20. [Consulta: 20 juliol 2008].

## Enllaços externs

* Lloc web oficial (anglès)
* Kung Fu Panda a Internet Movie Database (anglès)
* Avenços Kung Fu Panda per a Hispanoamèrica Arxivat 2008-07-22 a Wayback Machine. (castellà)
* Kung Fu Panda a hoyCinema Arxivat 2008-07-10 a Wayback Machine.
# Feliciano Perducca

Feliciano Perducca (Buenos Aires, 9 de juny de 1901 - Argentina, 22 d'agost de 1976) fou un futbolista argentí, que jugava de davanter, que va competir durant les dècades de 1920 i 1930.
A nivell de clubs va ser jugador del Club Atlético Temperley (19123-1928), Racing Club de Avellaneda (1928-?) i Talleres de Remedios de Escalada (?-1932).
Amb la selecció nacional jugà 5 partits entre 1925 i 1928. El 1928 va prendre part en els Jocs Olímpics d'Amsterdam, on guanyà la medalla de plata en la competició de futbol. En el seu palmarès també destaca un subcampionat del Campionat Sud-americà de futbol, el 1926.

## Referències

* ↑ «Feliciano Perducca Olympic Results». sports-reference.com. Arxivat de l'original el 5 de setembre 2017. [Consulta: 21 octubre 2018].
* ↑ «El legado de Perduca» (en castellà). gloriosogasolero.com. Arxivat de l'original el 18 d’agost 2013. [Consulta: 21 octubre 2018].